કારે અડફેટે લીધેલ વાહન ચાલકો રોડ પર ઈજાગ્રસ્ત હાલતમાં પડ્યા હતા, જેમને તાત્કાલિક 108 મારફતે હોસ્પિટલ ખસેડવામાં આવ્યા હતા. અકસ્માતને કારણે હાઇવે પર વાહનોની લાંબી કતાર લાગી ગઈ હતી. અકસ્માત સર્જનાર કાર ચાલક કારમાંજ ફસાઈ ગયો હતો, જેને સ્થાનિક લોકોએ બહાર કાઢ્યો હતો. પોલીસ અને 108 ને જાણ થતા જ પારડી પોલીસ અને 108 ની ટીમ તાત્કાલિક ઘટના સ્થળ પર આવી પહોંચી હતી. આ ઘટનામાં જુદા-જુદા વાહનોમાં સવાર થયેલ 5થી વધુ લોકોને ઇજા થઈ હતી. પોલીસે અકસ્માત થયેલ વાહનોને ક્રેનની મદદથી રોડની બાજુએ ખસેડી હાઇવે પરનો વાહન વ્યવહાર ફરી શરૂ કર્યો હતો.